10. klase

1. modulis: Plaukstošas personības

Tēma: Kas es esmu? Kāds es esmu?

**Tēmas atsegums**

**Tēmas apguve strukturēta trīs nodarbībās:**

1. nodarbība – Kas es esmu?

2. nodarbība – Kāds es esmu?

3. nodarbība – Kas mani padara vērtīgu?

**Tēmas apguves mērķi**

***Zināšanas: veicināt priekšstatu veidošanos par to,***

* ka svarīgi pazīt sevi, lai pārvaldītu savu dzīvi;
* ka cilvēks nav vientuļa sala, viņš nevar izveidoties bez citiem;
* kā citi redz mani, cik tas var būt atšķirīgi;
* kāds ir mans temperaments un kā es varu izkopt savu raksturu, ievērojot morālu principus;
* kas ir katra cilvēka unikālā cieņa;
* kā var deformēties attiecības sabiedrībā, ja cilvēkus vērtē tikai pēc viņu ārējām izpausmēm;
* ka svarīgi gan ievērot ikviena cilvēka unikālo vērtību, gan tiekties pēc savas personības izaugsmes.

***Morālās prasmes: sekmēt šādu morālo ieradumu veidošanos skolēnos:***

* meklēt atbildes uz pašizziņas jautājumiem - veidojot apdomības tikumu;
* izkopt toleranci pret dažādiem viedokļiem un piederības izjūtu pasaules kultūras telpai;
* iepazīt, pārdzīvot, pieņemt katra cilvēka unikālo vērtību - izkopjot empātiju;
* mācīties sadzīvot ar citiem, vienlaikus attīstot savu personību (talantus, spējas);
* izkopt atbildību par sevi un citiem, centību, spriestspēju.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Vidējas izglītības standarta** | **Papildus no programmas “e-TAP”** |
| **Vērtības** | Cilvēka cieņa, brīvība, valoda, daba, kultūra | Patiesība, cilvēka misija, zināšanas, harmonija |
| **Tikumi** | Atbildība, gudrība, solidaritāte, godīgums | Pašiedziļināšanās, spriestspēja, cieņa, empātija, mīlestība, draudzīgums, apdomība, paškontrole, pašdisciplinētība |

**Tikumu praktizēšanas iespējas**

* 1. nodarbības ierosmes aktivitātē īstenotais un 2. slaidā fiksētais paver iespēju praktizēt sadarbīgumu, spriestspēju, attīstīt iztēli un empātiju.
* 2. nodarbības 2. aktivitātē 12. slaida un 22. slaida uzdevumos skolēni noskaidro savu temperamentu - izkopjot spriestspēju, paškontroli, apdomību.
* 3. nodarbībā 1. un 2. aktivitātē (3. un 4. slaids) skolēni izkopj spriestspēju, empātiju, līdzcietību.

Citi komentāri

Komentāri no kolēģiem

Skanot, piemēram, Igo Fomina dziesmai - "Cilvēks", var palūgt uz līmlapiņas uzrakstīt, kurai no cilvēka dimensijām tu pievērs lielāku uzmanību, kāpēc?

Ļoti interesanti vizuālie materiāli par temperamentiem (2. nodarbībā).

Pie refleksijas "Kas mani padara vērtīgu?" (3. nodarbībā) var iekļaut punktu, ka katrs skolnieks nosauc vienu ideju kā attīstīt savas talantus un morālās izaugsmes iespējas.